Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 250-136
WEB STRANICA: www.svetinikola.hr (Sveti Frane Zadar)
Osoblje samostana: Fra Josip Sopta, provincijal,
Fra Drago Ljevar, gvardijan 098 337 001 ili e-mail: drago.ljevar@si.htnet.hr
Fra Diego Deklić tajnik provincijala, vikar, ekonom
i fra Tomislav Ćurić knjižničar
Zadar, 6. prosinca 2009.

9/2009.

Evanđelje: Lk 3,1-6 Svako će tijelo vidjeti spasenje Božje.
Čitanje svetog Evanđelja po Luki
Petnaeste godine vladanja cara Tiberija, dok je upravitelj Judeje bio Poncije Pilat, tetrarh Galileje Herod, a njegov brat Filip tetrarh Itureje i zemlje trahonitidske, i Lizanije tetrarh Abilene, za velikog svećenika Ane i Kajfe, dođe riječ Božja Ivanu, sinu Zaharijinu, u pustinji. On obiđe svu okolicu jordansku propovijedajući obraćeničko krštenje na otpuštenje grijeha kao što je pisano u Knjizi besjeda Izaije proroka: »Glas viče u pustinji: 'Pripravite put Gospodinu, poravnite mu staze! Svaka dolina neka se ispuni, svaka gora i brežuljak neka se slegne! Što je krivudavo, neka se izravna, a hrapavi putovi neka se izglade! I svako će tijelo vidjeti spasenje Božje.'
+++++++++++++ poruka za sv. Nikolu biskupa ++++++++++
Ako poštivaš i najmanjeg čovjeka i ne uznosiš se nad njim, draže mi je nego da sagradiš most i sve ljude, koji preko njega prelaze, primaš na konačište.'«
A jedna druga njemačka izreka lijepo veli:
Budi uvijek spreman davati, I nikad nemoj škrto mjeriti svoje darove! Znaj da tvoja smrtna košulja neće imati džepova! sv. Nikola

TERMINI * OBAVIJESTI * TERMINI * OBAVIJESTI * TERMINI * OBAV.
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Danas Crkva slavi: II. DOŠAŠĆA, Nikola biskupa
Ponedjeljak: Ambrozije, Dobroslav - ZORNICU mijenja misa u 7 sati
- Kateheze za odrasle ponedjeljkom. Susret započinje u 19,45 sati.
Nadbiskupsko sjemenište „Zmajević“ u čast BEZGREŠNE priređuje sve čanost 7. prosinca 2009. u SJEMENIŠNOJ DVORANI u 19 sati.
utorak BEZGREŠNO ZAČEĆE BD Marije – utorkom pobožnost sv. Anti
- Bezgeršno Začeće BDJ Marije slavi župa na Puntamici misama u 10,30 i 18 sati
- Kateheza za mlade utorkom. Susret započinje u 20 sati.
srijeda Ivan didak (kvatree)
četvrtak BD Marija Loretska slavlje u Arbanasima (kvatre)
- Misno slavlje u Arbanasima u 18 sati
- Misa zadušnica za pok. Predsjednika Franju Tđmana u 18 sati u
Katedrali slavi o. Nadbiskup
- Scenski oratorij – crkveno skazanje „Svit za spasom vapije“
autora Ive Nižića u sv. Marije 10. XII 2009. u 19sati
petak Damaz I papa (kvatre)
subota Ivan Franciska Chantal (kvatre)
nedjelja III. DOŠAŠĆA, sv. Lucija, Svjetlana (posijati pšenicu)
NEDJELJOM SU MISE u 8,30 u 10 i u 19 sati
Svaki dan je misa u 7 i 19 sati (Jutarnja misa u 7 sati mijenja ZORNICU)
Služba časova (časoslov): svagdanom u sv. misi,
nedjeljom i svetkovinama Večernja u 18.30 sati.
Euharistijsko klanjanje: petkom u 19.30 sati.
Prve nedjelje u mjesecu sastanak s FSR-om sat vremena prije večernje mise.
Krunicu molimo svaki dan u 18,30 sati.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana)
www.mali-brat.com (stranica naših mladih)
O svemu možete više saznati na stranicama:
www.ofm-sv-jeronim.hr i www.svetinikola.hr

Sveti Nikola, biskup
O ljubavi, o diko najveća! Kćerko Božja, koju otac uda Za svijet bijedan, da po njemu svuda Srećom rađa i na oca sjeća; Ti svetice, kojoj svatko dube Hram u srcu, jer sva srca ljube, Tebe pjevat danas mi je sreća! (Petar Preradović)
Slaveći danas blagdan velikog zaštitnika tolikih naših župa, svetog Nikolu, željeli bismo vam progovriti o onome što je na njemu najljepše i najprivlačivije, o onome što našu katoličku vjeru čini božanskom, nebeskom, a to je ljubav.
U blizini roditeljske kuće sv. Nikole imao je svoj dom neki čovjek, nekad bogat, ali je, izgubivši carsku službu, izgubio skoro sav imetak i postao siromah. Imao je tri kćeri koje bi se mogle udati, jer su lijepe i pristale, ali im ne može dati miraza. I nesretni otac odluči trgovati ljepotom i mladošću svojih kćeri da tako nešto zaradi. One se jadnice usrdno pomoliše Bogu da ih izbavi od toga zla i spasi njihovu čast i poštenje.
I sveti je Nikola nekako doznao za tu crnu odluku nesavjesnog oca pa uzevši vrećicu, napuni je dukatima, umota u platno i, prišuljavši se noću potajno do kuće onog nesretnika, ubaci zamotak kroz prozor, brzo se udaljivši. Možemo lako zamisliti kako se otac onih djevojaka začudio kad je ujutro našao onoliki novac. Prebroji ga i reče: '»Otkuda ovo ovdje?'« Razmišljajući dođe do uvjerenja da mu je to ubacio neki prijatelj jer je svako drugo tumačenje bilo nemoguće. Vidjevši kako je svota upravo dostatna da časno udade jednu kćer, opremi je i miraz joj dade. Kad li se ono dogodi i po drugi put; nađe, naime, jednog jutra i drugu vrećicu s dukatima. Spremi on i srednju kćer. A kad je i to bilo gotovo, sve mu je nešto govorilo da će onaj dobrotvor i po treći put doći pa ga je u zasjedi čekao nekoliko noći. I doista, baš kad sv. Nikola ubaci svoj dar i za najmlađu kćer, skoči otac, stigne neznanca i prepozna u njemu Nikolu. Unatoč svem zaklinjanju neka šuti, sretni otac nije imao preče brige negoli razglasiti što mu je učinio Nikola - prijatelj sirotinje.
'»Ako ne prosuđuješ i ne osuđuješ nijednog čovjeka, draže mi je nego da si sve svoje imanje i posjed podijelio siromasima.
Ako opraštaš svom neprijatelju, draže mi je nego da bosonog hodočastiš k Sv. Jakovu u Compostelu uŠpanjolskoj i na svakoj se milji biješ.
Ako kojem čovjeku štogod dobro ispripovjediš ili pročitaš iz Svetog pisma, draže mi je nego da 7 godina živiš samo o kruhu i vodi.

Juha sa sirom
O moj Bože, kako sam ja malen stvor i kako je moja zahvalnost Tebi uskogrudna… Kako li je moje srce škrto, zatvoreno, usredotočeno samo na stvari koje njega raduju… A oko mene svijet, veliki šareni svijet prepun Tvojih divota. Jedem tako danas juhu bez ikakve uzvišene misli u sebi, pa zašto bi je i imala to je tek obična juha. Kad u juhi komadić sira, pomislih slučajno je zalutao no moju misao pobi mnoštvo komadića sira… Hm, nikad još nisam jela juhu sa sirom. Da, nikad još nisam činila mnoge stvari, nisam vidjela mnoga mjesta, nisam upoznala mnoge kulture, nisam kušala mnoga jela, nisam zagrlila mnoge uplakane, s mnogim nasmijanim nisam se smijala, a opet vjerujem kako je moj dosadašnji život bio ispunjen, prekrasan, prožet tolikim milostima i darovima…
Misao mi se vraća na juhu, ukusnu vruću juhu s komadićima sira. Volim juhu i volim sir. Volim iznenađujuću kombinaciju juhe sa sirom. Hvala Ti, Gospodine moj, hvala ti za topli pijat juhe, hvala Ti za srce kuharice koja ju je pripravljala, hvala Ti za ruke sestre koja je pribavila sve potrepštine, hvala Ti za požrtvovnost sestara koje su svojim radom našoj zajednici priskrbile sredstva za uzdržavanje, hvala Ti za dar mlijeka, krave, trave svih koji su sudjelovali u izradi ovog sira, hvala Ti za tolike oku nevidljive ruke, za tolika srca koja su učestvovala u ovome što je sada servirano pred mene. O Gospodine moj, učini srce moje zahvalnim, nauči me uživati u malenim stvarima svakodnevice kako bi u neznatnosti prepoznala darove Tvoje milosti.
Uostalom nije li život poput juhe?! Čini nam se sve poznatim, sve ustaljenim, gotovo rutinskim, a onda se pod jezikom našeg srca nađe komadić sira- Tvoje milosti i sve (p)ostaje novo, sve prerasta u slapove Tvoje ljubavi koja zapljuskuje pličine našeg duha pretvarajući nas u plamen. Pouči me Gospodine kao Te ljubiti i ljubit ću Te cjelovitošću svoga bića.
Kako je malo potrebno da bi bili radosni i kako nam prečesto upravo to malo nedostaje. Rasprostro si obilje svojih darova pred nas, pred mene, ne dopusti sljepoću srca već mi pomozi zahvalnim bićem pjevati Ti hvale…
s. M. Karla